Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2019-03*

**Porsche** er et tysk bilmerke og produsent som ble grunnlagt av Ferdinand Porsche i 1931, som også bygget den første Volkswagen-modellen. Selskapet holder til i Zuffenhausen, en del av Stuttgart, og produserer sportsbiler, superbiler, stridsvogner og SUV-modeller.

I en undersøkelse utført i mai 2006 av *Luxury Institute* i New York ble Porsche kåret til det mest prestisjefylte bilmerket i verden. Undersøkelsen rettet seg mot over 500 husholdninger med en årlig inntekt på over 1 500 000 kroner. Porsche har også lagd flymotorer

Dagens modellprogram inneholder sportsbiler, fra innstegsmodellen Boxster til fabrikkens mest kjente produkt, 911. Cayman er en modell ikke ulik Boxster, men i en noe høyere prisklasse. Cayenne er selskapets luksus-SUV, Panamera er en sportslig sedan, mens superbilen Carrera GT ble tatt ut av produksjon i mai 2006.

Som selskap er Porsche kjent for å ha evnen til å følge endringer i markedet, og har også beholdt det meste av bilproduksjonen sin i Tyskland, i en tid hvor de fleste andre tyske bilprodusenter har flyttet hele eller deler av produksjonen til Øst-Europa eller andre kontinenter. Hovedkvarteret og fabrikken ligger i Stuttgart, mens Cayenne (og tidligere også Carrera GT) blir produsert i Leipzig. Boxster og Cayman produseres hovedsakelig av Valmet Automotive i Finland. Selskapet har hatt svært stor suksess i senere år, og hevder å ha den høyeste inntjeningen per bil solgt av noen bilprodusent i verden.

Porsche har i en rekke år tilbudt konsulenttjenester til andre bilprodusenter. Studebaker, Seat, Daewoo, Subaru og Yugo har benyttet disse tjenestene for utvikling av biler eller motorer. Lada Samara ble delvis utviklet av Porsche i 1984. Porsche har også hjulpet Harley-Davidson med utviklingen av motoren i deres nyere V-Rod-motorsykler.

### Konkurrenter

I motorsport har Porsches hovedkonkurrent stort sett vært Ferrari, til tross for at deres personbiler appellerer til to ulike målgrupper. For gatemodellene er Porsches hovedkonkurrenter de andre tyske merkene som Mercedes-Benz, Audi og BMW. Boxster konkurrerer direkte med BMW Z4 og Mercedes-Benz SLK, samt Lotus, Jaguar og Maserati, mens Ferrari konkurrerer med produsenter som Lamborghini, Bugatti og Aston Martin.

Historie
--------

Porsche 928.
I 1931 startet professor Ferdinand Porsche selskapet «*Dr.ing. h. c. F. Porsche GmbH*», med hovedkontor i Königstrasse i sentrum av Stuttgart. Selskapet drev med utvikling av motorer og konsulentvirksomhet, men bygget i starten ikke egne bilmodeller. En av de første oppdragene selskapet fikk var fra tyske myndigheter, som ønsket å utvikle en bil for folket – på tysk en «Volkswagen».

Den første Porsche-modellen, Porsche 64 fra 1938, benyttet mange komponenter fra Volkswagen Boble. Ferdinand Porsches sønn, Ferry Porsche, bestemte seg for å bygge sin egen bilmodell, fordi han ikke kunne finne en modell han ønsket å kjøpe. De første eksemplarene av det som senere ble Porsche 356 ble bygget i et lite verksted i byen Gmünd i Østerrike, men etter at prototypen ble vist for tyske bilforhandlere, til stor interesse, ble produksjonen flyttet til Stuttgart. Mange anser 356 som selskapets første modell, fordi dette var den første bilen *solgt* av Porsche. Produksjonen av karosseriene ble satt ut til selskapet Reutter Carosseri, som hadde samarbeidet med Porsche på prototyper av Volkswagen Boble, og Porsche bygget en fabrikk på den andre siden av gaten for Reutter. 356 ble gategodkjent i 1948. Kort tid senere, den 30. januar 1951, omkom Ferdinand Porsche av komplikasjoner etter et slag.

1958 Porsche 356A.
I etterkrigstidens Tyskland var det ikke enkelt å få tak i deler, så 356 ble bygget på motor, girkasse og understell fra Volkswagen Boble. Etterhvert som modellen ble videreutviklet ble stadig flere av VW-delene byttet ut med Porsches egne, og de siste eksemplarene ble utelukkende bygget av Porsche-deler. Karosseriet var designet av Erwin Komenda, som også hadde stått bak designet på VW Boble.

I 1963, etter en viss suksess i motorsport, spesielt med Porsche 550 Spyder, utviklet selskapet Porsche 911, nok en modell med hekkmontert, luftkjølt motor. Teamet som sto bak utviklingen ble ledet av Ferry Porsches eldste sønn, Ferdinand Alexander Porsche, noe som skapte problemer med designsjef Erwin Komenda. Ferdinand hevdet at Komenda gjorde endringer på tegningene uten å ha snakket med ham, og selskapets toppsjef Ferry Porsche tok sønnens tegninger til karosserifabrikken Reutter, som holdt til på den andre siden av gaten, slik at disse kunne ferdigstille tegningene og starte produksjonen av 911s karosseri.

Porsches utviklingsavdeling gav sekvensielle nummer til hvert prosjekt, men da 901-prosjektet skapte problemer med Peugeot, som hadde rettighetene til alle tresifrede bilmodellnavn med tallet 0 i midten, ble navnet endret til dagens 911. Modeller bygget kun for motorsport beholdt de tidligere navnene, med 904, 906 og 908 som eksempler. 911 ble raskt selskapets mest populære modell, og er fortsatt i produksjon, selv om dagens modell kun har selve konseptet til felles med den første modellen. En rimeligere modell med samme karosseri, men med teknikk hentet fra 356 (inkludert det firesylindrede motoren) ble solgt under navnet 912.

I 1972 ble selskapsformen endret fra kommandittselskap til aksjeselskap, da Ferry Porsche og hans søster, Louise Piëch, følte det var dårlig samspill i familien. Denne endringen førte til at et styre ble dannet, og dette ble satt sammen av medlemmer fra utenfor Porsche-familien. Dermed var ingen familiemedlemmer involvert i selskapets daglige drift. F. A. Porsche stiftet sitt eget designselskap, Porsche Design, som senere har blitt kjent for solbriller, klokker, møbler og andre luksusartikler. Ferdinand Piëch, som sto bak den tekniske utviklingen av Porsches modeller, startet sitt eget firma og utviklet en femsylindret dieselmotor for Mercedes-Benz, før han fikk seg arbeid hos Audi, hvor han arbeidet seg helt opp til toppledernivå.

2005 Porsche 911 (997) Carrera S.
Selskapets første administrerende direktør var Dr. Ernst Fuhrmann, som tidligere hadde arbeidet med motorutvikling, og sto bak den såkalte Fuhrmann-motoren som ble benyttet i 356 Carrera-modellene samt 550 Spyder. Fuhrmann hadde på 1970-tallet planer om å droppe 911-serien og erstatte den med den V8-motoriserte modellen 928. Som man vet i dag ble 911-serien adskillig mer populær enn 928, som gikk ut av produksjon i 1995. Fuhrmann ble etterfulgt av Peter W. Schutz tidlig på 1980-tallet, som igjen ble etterfulgt av Arno Bohn i 1988.

Bohn ble tvunget til å gå av kort tid etter ansettelsen etter en rekke svært kostbare feilgrep, og Heinz Branitzki ble konstituert i direktørstillingen frem til Dr. Wendelin Wiedeking ble ansatt i 1993. Wiedeking tok over styringen i Porsche i en tid da selskapet var sårbart for oppkjøp, men har gjort Porsche til et svært effektivt og lønnsomt foretak.

Ferdinand Porsches barnebarn, Ferdinand Piëch, var styreformann og direktør for Volkswagen fra 1993 til 2002. Med 12,8 prosent av aksjene er han også Porsches nest største eier, etter fetteren F. A. Porsche, som eier 13,6 prosent.

Porsche blir eid av familien Piëch (47 %) og familien Porsche (53 %). Begge er etterkommere av stifteren Ferdinand Porsche.

Porsche, som har 12 000 ansatte, eier 30 prosent av aksjene i Volkswagen, som har 330 000 ansatte. I juli 2009 ble det avgjort å slå sammen de to selskapene.

Porsche i motorsport
--------------------

Porsche har hatt suksess i mange grener innen motorsport, med fler enn 28,000 seire. Porsche er for tiden verdens største racerbilprodusent. I 2006, bygde Porsche 195 racerbiler for diverse internasjonale motorsport begivenheter. I 2007, er forventes det at Porsche skal lage ikke mindre enn 275 racerbiler (7 RS Spyder LMP2 prototyper, 37 GT2 spec 911 GT3-RSRs, og 231 911 GT3 Cup biler).

Modeller
--------

1958-modell Porsche Diesel Junior med 18 hestekrefter under panseret
### Traktorer

* Type 110
* AP Series
* Junior (14 hk)
* Standard (25 hk)
* Super (38 hk)
* Master (50 hk)
* 312
* 108F
* R22
* AP16

Porsche 987 Boxster
Porsche 911 (997)
### Bilmodeller

* 356 (1948–1965)
* 550 Spyder (1953–1957)
* 911 (1964–)
	+ 911 (1964–1989)
	+ 930 (1975–1989)
	+ 964 (1989–1993)
	+ 993 (1993–1998)
	+ 996 (1999–2004)
	+ 997 (2004–2012)
	+ 991 (2012–)
* 912 (1965–1969)
* 914 (1969–1975)
* 924 (1976–1988)
* 928 (1978–1995)
* 944 (1982–1991)
* 959 (1986–1988)
* 968 (1992–1995)
* Boxster (1996–)
	+ 986 (1996–2005)
	+ 987 (2005–)
* Cayenne (2002–)
* Carrera GT (2004–2006)
* Cayman (2006–)
* Panamera (2008–)
* GT1 (2009–)
* Macan (2014-)

Porsche 360 Cisitalia ble produsert fra 1949
### Racingmodeller

* 64
* 360 Cisitalia
* 550 Spyder
* 718
* 787
* 804
* 904
* 906
* 908
* 909 Bergspyder
* 910
* 911
* 914
* 917
* 934
* 935
* 936
* 924
* 944
* 956
* 959
* 961
* 962
* Porsche-March 89P
* WSC-95/LMP1-98
* LMP2000
* RS Spyder

### Konseptbiler

* 114
* 356/1
* 695 (911-prototype)
* 901 (911-prototype)
* 916 (914 med bokser-4)
* 959 Prototype
* 942
* 969
* Panamericana
* 989
* Varrera
* Boxster Concept
* Carrera GT Concept
* E2

Se også
-------

* Ferdinand Porsche (grunnlegger)
* Ferry Porsche (2. generasjon, skaper av 356.)
* F. A. Porsche (3. generasjon, skaper av 911.)
* Porsche Design Group
* Liste over Porsche-motorer

Referanser
----------

1. ↑  «Supervisory Board of Porsche AG» **(engelsk)**. Porsche.
2. 1 2 3 4  ; *årsrapport*.
3. ↑  Financial Times:VW-Porsche dybdebilag 25. juli 2009.

Eksterne lenker
---------------

* (mul) Offisielt nettsted Rediger på Wikidata

* (en) Porsche – kategori av bilder, video eller lyd på Commons Rediger på Wikidata

* (en) Porsche automobiles – galleri av bilder, video eller lyd på Commons Rediger på Wikidata
* Den norske Porsche-klubben
* Tekniske spesifikasjoner for Porsche
* Informasjon om Porsche produksjonsmodeller
* Porsche lydgalleri
* Porsche teknisk forum
* Porsche-modeller informasjon og forum
* Største Porsche-forum
* Siste nytt om Porsche

  


|  |
| --- |
| **Porsche-modeller fra 1960-tallet og frem til i dag** (rediger) |
| **Modellserier** | 1960-tallet | 1970-tallet | 1980-tallet | 1990-tallet | 2000-tallet | 2010-tallet | 2020-tallet |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 |
| Innstegsmodeller |  | 912 |  | 924 |  | Boxster I | Boxster II | Boxster III | Boxster IV |
| 356 |  | 914 |  |  | 944 | 968 |  | Cayman I | Cayman II | Cayman III |
| 911-serien |  | 911 | 964 | 993 | 996 | 997 | 991 | 992 |
| GT |  |  | 928 |  |  |  |  |
|
| Sedan |  |  |  |  |  | Panamera I | Panamera II |
| Superbil |  |  |  | 959 |  | GT1 |  |  | CGT |  | 918 Spyder |  |
| SUV |  |  |  |  |  | Cayenne I | Cayenne II | Cayenne III |
|  |  |  |  |  |  | Macan |
| Elbil |  |  |  |  |  |  | Taycan |
| **Konseptbiler**: 356/1 | 114 | 695 | 901 | 989 | Panamericana | Panamera | Roxster |
| **Motorsport**: Porsche i motorsport | Porsche Supercup | 64 | 360 | 550 | 718 | 787 | 804 | 904 | 906 | 907 | 908 | 909 | 910 | 914-6 GT | 917 | 934 | 935 | 936 | 953 | 956 | 961 | 962 | GT1 | GT2 | GT3 | WSC-95 | LMP | RS Spyder |
| **Mennesker**: Ferdinand Porsche | Ferry Porsche | Ferdinand Alexander Porsche | Ferdinand Piëch |
| **Traktorer**: Junior | Super |
| **Annet**: Porsche Design Group | Volkswagen | Liste over Porsche-motorer | Tiptronic | VarioCam |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** VIAF **·** GND **·** LCCN **·** ISNI **·** NKC **·** NKC **·** GeoNames
 |